สวัสดีค่ะ หนูมีเพศสัมพันธ์กับแฟน แต่ใส่ถุงยางทุกครั้ง แต่ประจำเดือนไม่มา หรือเป็นเพราะนอนดึก เครียดคะ ปกติจะมาวันที่26แต่วันนี้วันที่29แล้ว ยังไม่มาเลยคะ. กลัวท้องมากค้ะ แต่ซื้อที่ตรวจมาลองตรวจ ขึ้น1ขีดค่ะ แต่ก็ไม่มั่นใจ เพราะกลัวท้องมากค่ะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ดังนั้น หากประจำเดือนไม่มา แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว เป็นต้น ดังนั้น หากที่ผ่านมาได้นอนดึกประกอบกับมีความเครียด ก็น่าจะเป็นสาเหตุได้ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ